Dit is vir ons as ouers moeilik om te sien hoe ons kinders teleurgestel word. Maar al voel ouers hulle kinders se seer aan eie lyf as dinge nie volgens plan verloop nie – jou kind is nie na ’n maatjie se partytjie genooi nie, is nie as prefek gekies nie, of het nie die toetspunt behaal wat hy verwag het nie – is teleurstelling ’n normale deel van grootword.
Hom aan te moedig om te waag – Natuurlik wil jy jou kind veilig hou, maar as jy alle risiko’s uitskakel, ontneem jy hom die geleentheid om noodsaaklike vaardighede aan te leer en te ontdek waartoe hy in staat is.
Hom lief te hê en te aanvaar – As jou kind weet dat hy jou liefde en ondersteuning het, maak nie saak wat gebeur nie, sal hy die wêreld met selfvertroue kan aandurf.